2018. gada 29. maijā Noteikumi Nr. 309

Rīgā (prot. Nr. 26 19. §)

**Grozījumi Ministru kabineta 2016. gada 9. augusta noteikumos Nr. 519 "Darbības programmas "Izaugsme un nodarbinātība" 5.1.1. specifiskā atbalsta mērķa "Novērst plūdu un krasta erozijas risku apdraudējumu pilsētu teritorijās" projektu iesniegumu otrās un trešās atlases kārtas īstenošanas noteikumi"**

Izdoti saskaņā ar

Eiropas Savienības struktūrfondu

un Kohēzijas fonda 2014.–2020. gada

plānošanas perioda vadības likuma

20. panta 13. punktu

Izdarīt Ministru kabineta 2016. gada 9. augusta noteikumos Nr. 519 "Darbības programmas "Izaugsme un nodarbinātība" 5.1.1. specifiskā atbalsta mērķa "Novērst plūdu un krasta erozijas risku apdraudējumu pilsētu teritorijās" projektu iesniegumu otrās un trešās atlases kārtas īstenošanas noteikumi" (Latvijas Vēstnesis, 2016, 155. nr.) šādus grozījumus:

1. Izteikt 11. punkta pirmo teikumu šādā redakcijā:

"Atlases kārtām pieejamais kopējais attiecināmais finansējums līdz 2018. gada 31. decembrim, lai slēgtu vienošanās, ir vismaz 29 966 867 *euro*, tai skaitā ERAF finansējums – 25 471 837 *euro* un nacionālais finansējums, ko veido pašvaldību finansējums un valsts budžeta dotācija pašvaldībām, – vismaz 4 495 030 *euro*."

2. Papildināt noteikumus ar 33.6. apakšpunktu šādā redakcijā:

"33.6. trīs gadus pēc noslēguma maksājuma veikšanas sniedz sadarbības iestādei informāciju par enerģijas patēriņu pirms un pēc projekta īstenošanas atbilstoši energoefektivitātes monitoringa un piemērojamā energopārvaldības sistēmas standarta noteikumiem, ja attiecināms."

3. Svītrot pielikuma I daļas 1. punktu.

Ministru prezidents Māris Kučinskis

Vides aizsardzības un

reģionālās attīstības ministrs Kaspars Gerhards